बाड़मेर से एंट्री, तेज हवाओं से हॉस्पिटल को नुकसान; इलाके खाली करवाए, मशीनें तक बांधी
Rajasthan Cyclone Biparjoy Videos Update बिपरजॉय का असर राजस्थान में दिखना शुरू हो गया है। शुक्रवार सुबह से बाड़मेर और जालोर जिलों के कुछ हिस्सों में तेज हवा के साथ बारिश का दौर चल रहा है।
बिपरजॉय का असर राजस्थान में भी दिख रहा है। दो दिन से बाड़मेर, जालोर सहित पांच से ज्यादा जिलों के कुछ हिस्सों में तेज हवा के साथ बारिश का दौर चल रहा है।
इधर, मौसम केंद्र नई दिल्ली की ओर से जारी रिपोर्ट के मुताबिक राजस्थान में 50-60 किलोमीटर की स्पीड से हवाएं चल सकती है। हालांकि शुक्रवार देर रात तक इनकी स्पीड कम होकर 35 से 45KM प्रतिघंटा की रह गई।
इन सब के बीच पिछले दो दिनों से अलर्ट के बाद लोग अपने आप को बचाने के लिए अलग-अलग जुगाड़ कर रहे हैं। प्रशासन की ओर से भी अलर्ट के बाद कई निचले इलाकों में बसे लोगों को शिफ्ट किया गया है।
लोग अपने स्तर पर भी सुरक्षा का इंतजाम कर रहे हैं। गाड़ियां, पशु और खेतों में पड़ी मशीनों को इस चक्रवात से बचाने के लिए रस्सियों से बांध कर रखा गया है। इसी बीच एक वीडियो भी सामने आया। ये वीडियो जालोर जिले के सांचौर का है। यहां तेज हवा से टेंट उड़ गया, लेकिन पास ही खड़े एक व्यक्ति के हाथ से खाने की थाली नहीं छूटी।
दावा किया जा रहा है कि पहली बाद ऐसा चक्रवात देखने को मिला जब दुकानों से लेकर मंदिरोंं तक के पट बंद हो चुके हैं। महंगाई राहत कैंप से लेकर एडवेंचर टूरिज्म दो दिनों के लिए रोक लगा दी गई है।
बिपरजॉय का प्रदेश में कैसे दिखा असर, देखें PHOTO में
ये खबर भी पढ़ें....
राजस्थान पहुंचा बिपरजॉय, तेज हवा के साथ बारिश: कई जगह पेड़ उखड़े-पोल गिरे; 5 जिलों में भारी बरसात का अलर्ट, जोधपुर में कोचिंग सेंटर-स्कूल बंद
बिपरजॉय तूफान गुजरात के बाद शुक्रवार को राजस्थान पहुंच गया है। बाड़मेर और जालोर में आज रेड अलर्ट है और यहां तेज हवाओं के साथ बारिश हो रही है। जालोर में शुक्रवार सुबह तक 69MM बारिश दर्ज की गई है। इधर, जैसलमेर में भी आंधी-बारिश जारी है। (यहां पढ़ें पूरी खबर)